Pille Kippar

Pille Kippar (sündinud 24. oktoobril 1935 Tallinnas) on eesti rahvaluuleteadlane. 

Ta on uurinud eesti ja teiste läänemeresoome rahvaste loomamuinasjutte ning koostanud eesti loomamuinasjuttude kataloogi.

Haridus 
1959. aastal lõpetas Tartu Riikliku Ülikooli eesti filoloogia erialal. Filoloogiadoktor alates 1991.

Töökohad 
Aastatel 1964–1993 töötas Teaduste Akadeemia eesti keele ja kirjanduse instituudis. 1964. aastast Tallinna Pedagoogilise Instituudi õppejõud (alates 1992 professor, 1993–1997 eesti filoloogia osakonna juhataja, alates 1998 emeriitprofessor). 

Kippar on alates 1984 Rahvusvahelise Rahvajutu-uurijate Seltsi (ISFNR) liige, alates 1989 Rahvusvahelise Etnoloogia ja Folkloristika Ühingu (SIEF) liige ja alates 1993 Kalevalaseura liige. Aastatel 1990–1995 oli ta Emakeele Seltsi rahvaluulesektsiooni esimees ja 1996–1997 Akadeemilise Rahvaluule Seltsi juhatuse liige.

Teoseid 

 "Estnische Tiermärchen: Typen- und Variantenverzeichnis" (1986, koostaja)
 "Rahvajutte ja -tarkusi Kullamaa kihelkonnast: materjal rahvajutustajatele" (1998, koostaja)
 "Sugulaste muinasjutud: valimik soome-ugri rahvaste jutte" (2002, koostaja ja tõlkija)
 "Saagijagamine: Eesti muinasjutte loomadest ja Vanapaganast" (2010, koostaja)

Viited

Kirjandus 
 "Pille Kippari bibliograafia (1965–2005)". Koostanud K. M. Rooleid. Tallinn, 2005 

Eesti folkloristid
Tallinna Ülikooli professorid
Tartu Ülikooli ajaloo-keeleteaduskonna vilistlased
Sündinud 1935